SL Uradni list Evropske unije C 86/38

Sporočilo francoske vlade glede Direktive 94/22/ES Evropskega parlamenta in Sveta o pogojih za izdajo in uporabo dovoljenj za iskanje, raziskovanje in izkoriščanje ogljikovodikov (1)

(Obvestilo o zahtevku za izključno dovoljenje za iskanje tekočih ali plinastih ogljikovodikov, imenovano „Permis du Valenciennois“)

(Besedilo velja za EGP)

(2008/C 86/07)

Družba Gazonor s sedežem na Avenue de la fosse 2, F-62420 Billy Montigny je 2. oktobra 2007 zaprosila za izključno dovoljenje za iskanje tekočih in plinastih ogljikovodikov, imenovano „Permis du Valenciennois“, za obdobje petih let na površini približno 423 kvadratnih kilometrov, ki pokriva del departmaja Nord.

Območje, ki ga zajema dovoljenje, določajo loki poldnevnikov in vzporednikov, ki povezujejo točke, katerih zemljepisne koordinate so v nadaljnjem besedilu, pri čemer je izhodišče pariški poldnevnik.

Točke Zemljepisna dolžina Zemljepisna širina A 1,10° V z. d. 56,10° S z. š. B stičiščna točka francosko-belgijske meje z vzporednikom 56,10° S z. š. C stičiščna točka francosko-belgijske meje z vzporednikom 56,10° S z. š. D stičiščna točka francosko-belgijske meje z vzporednikom 56,10° S z. š. E stičiščna točka francosko-belgijske meje s poldnevnikom 1,50° V z. d. F 1,50° V z. d. 55,90° S z. š. G 1,21° V z. d. 55,90° S z. š. H 1,21° V z. d. 55,91° S z. š. I 1,25° V z. d. 55,91° S z. š. J 1,25° V z. d. 55,93° S z. š. K 1,21° V z. d. 55,93° S z. š. L 1,21° V z. d. 55,97° S z. š. M 1,10° V z. d. 55,97° S z. š.

B do C : francosko-belgijska meja D do E : francosko-belgijska meja

Predložitev zahtevkov in merila za podelitev pravic

Vlagatelji začetnega in konkurenčnih zahtevkov morajo izpolnjevati pogoje iz členov 4 in 5 odloka št. 2006-648 z dne 2. junija 2006 o rudarskih pravicah in pravicah podzemnega skladiščenja (Journal officiel de la République française z dne 3. junija 2006).

Zainteresirane družbe lahko predložijo konkurenčni zahtevek v devetdesetih dneh od dneva objave tega obvestila v skladu s postopkom, povzetim v „Obvestilu o podelitvi rudarskih pravic za ogljikovodike v Franciji“, ki je bilo objavljeno v Uradnem listu Evropskih skupnosti C 374 z dne 30. decembra 1994, str. 11, in določenim z odlokom št. 2006-648 o rudarskih pravicah in pravicah podzemnega skladiščenja. Konkurenčne zahtevke naslovijo na ministrstvo, pristojno za rudarstvo, na spodaj navedeni naslov.

Odločitve v zvezi z začetnim zahtevkom in konkurenčnimi zahtevki se sprejmejo na podlagi meril za podelitev rudarskih pravic, opredeljenih v členu 6 navedenega odloka in najpozneje 24. oktobra 2009.

Pogoji in zahteve za izvajanje dejavnosti ter njeno prenehanje

Vlagatelji naj upoštevajo člena 79 in 79.1 rudarskega zakonika in odlok št. 2006-649 z dne 2. junija 2006 o rudarskih dejavnostih, dejavnostih podzemnega skladiščenja ter nadzoru rudnikov in podzemnih skladišč (Journal officiel de la république française z dne 3. junija 2006).

Dodatne informacije so na voljo pri Ministrstvu za ekologijo, trajnostni razvoj in urbanizem ter prostorsko načrtovanje (Generalni direktorat za energetiko in surovine, Direktorat za energetske in mineralne vire, Urad za rudarsko zakonodajo), 61, boulevard Vincent Auriol, Télédoc 133, F-75703 Paris Cedex 13 (telefon: (33) 144 97 23 02, telefaks: (33) 144 97 05 70).

Zgoraj navedeni zakoni in drugi predpisi so na voljo na spletni strani:

http://www.legifrance.gouv.fr

(1) UL L 164, 30.6.1994, str. 3.